Paterna inicia una campanya de prevenció de Càncer de colom entre la població de risc
04/02/2016

# Paterna inicia una campanya de prevenció de Càncer de colom entre la població de risc

[![Cartel de las campanya de prevenció del càncer de còlon](/images/noticias/2016/02/NOTICIA-COLON.jpg)](/images/noticias/2016/02/NOTICIA-COLON.jpg)

04.02.2016

Els hòmens i dones entre 50 i 69 anys rebran, en el pròxim mes, una carta amb les indicacions per a participar en el programa de prevenció.

L'Ajuntament de Paterna junt amb la Direcció de Salut Pública i el Departament de Salut Valencia-Arnau de Vilanova, ha iniciat la primera campanya per a previndre el càncer colorectal, també conegut com a càncer de còlon o intestinal.

Durant el mes de febrer, la població de risc, que comprén hòmens i dones d'entre 50 i 69 anys, rebrà una carta en el seu domicili per a participar en el programa. Tal com ha explicat el regidor de Protecció a les Persones i Participació Ciutadana, Julio Fernández, "una vegada es reba la carta, tots aquells veïns que no hagen participat mai, hauran d'enviar la targeta que s'adjunte per correu postal i rebran el material necessari per a la prova diagnóstica".

L'anàlisi de la prova, que consistix a arreplegar una sola mostra de matèria fecal per a analitzar la possible presència de sang oculta en les excrements, es realitzarà en els centres de salut de Paterna. El resultat s'enviarà per carta al domicili dels pacients.

El regidor, Julio Fernández, ha animat els veïns a participar en el programa i ha destacat la importància d'aconseguir un diagnostique precoç, "ya que si es detecta a temps, es pot curar en la majoria dels casos".

Segons dades presentades per la Conselleria de Sanitat, el Càncer de Colom i Recte és el tumor maligne més freqüent a Europa que afecta tant hòmens com a dones. En la Comunitat Valenciana figura com el primer en incidència per als dos sexes.

[Descargar folleto explicativo del programa de prevención de cáncer de colon](/images/municipio/sanidad/2016/TRIPTICO-COLON.pdf " Folleto explicativo del programa de prevención de cáncer de colon ")